# data[].attributes.body
นางสาวพัชรินทร์  แก้วมณี
รหัสนักศึกษา 64040140206

# data[].attributes.body
นิทานอีสป เรื่อง หมาป่ากับลูกแกะ
ผู้แต่ง : อีสป
เนื้อเรื่อง:  เช้าตรู่วันหนึ่ง ลูกแกะหลงฝูงยืนดื่มน้ำอยู่บริเวณริมฝั่งลำธารในป่า ในเช้าวันเดียวกันนั้นเอง หมาป่าหิวโซก็ย่างกายลงมาจากต้นน้ำเพื่อล่าเหยื่อ ไม่ช้าไม่นานมันก็เห็นเจ้าแกะน้อยตัวนั้น ตามกฎแห่งหมาป่า มันจะต้องเขมือบอาหารโอชะเช่นนี้ไม่ให้เหลือแม้แต่กระดูก ทว่าเจ้าลูกแกะช่างดูไร้ทางสู้อักทั้งดูไร้เดียงสาจนเจ้าหมาป่ารู้สึกว่ามันสมควรต้องมีข้ออ้างเพื่อปลิดชีวิตมัน

"เจ้ากล้าดีอย่างไรถึงย่ำไปทั้วลำธารของข้าและกวนเอาโคลนขึ้นมา" มันตะโกนเกรี้ยวกราด "เจ้าสมควรต้องถูกลงโทษอย่างหนักจากความคึกคะนองของเจ้า"

"แต่...นายท่าน" เจ้าแกะผู้สั่นกลัวตอบ "อย่าได้โกรธข้าเลย ถึงอย่างไรข้าก็กวนน้ำที่ท่านกำลังดื่มให้ขุ่นไม่ได้หรอก อย่าลืมสิว่า ท่านอยู่ต้นน้ำ ส่วนข้าอยู่ปลายน้ำ"

"เจ้าทำให้มันขุ่น!" หมาป่าตะคอกใส่ "นอกจากนี้ ข้ายังได้ยินมาว่าเจ้ากุเรื่องโกหกเกี่ยวกับตัวข้าเมื่อปีกลาย"

"ข้าจะทำอย่างนั้นได้อย่างไร" เจ้าแกะอ้อนวอน "ข้าเพิ่งเกิดปีนี้เอง"

"ถ้าหากไม่ใช่เจ้า ก็ต้องเป็นพี่ชายของเจ้า"

"ข้าไม่มีพี่ชาย"

"เอ่อ ถ้าอย่างนั้น" เจ้าหมาป่าคำราม "ก็ต้องเป็นใครสักคนในครอบครัวของเจ้านั่นแหละ แต่ไม่ว่ามันจะเป็นใคร ข้าก็ไม่ปรารถนาที่จะคุยกับอาหารเช้าของข้าอยู่แล้ว"

เจ้าหมาป่าเลิกพูดพร่ำทำเพลง มันจัดการขย้่ำแกะน้อยผู้น่าสงสารแล้วลากมันเข้าป่าไป

:: นิทานเรื่องนี้สอนให้รู้ว่า ::
อันธพาลมักหาข้ออ้างให้กับการทำชั่วของตัวเองได้เสมอ พวกอธรรมย่อมไม่ฟังเหตุผลของผู้ไร้ความผิด

# data[].attributes.body
Instagram อ่านว่า อินสตาแกรม คือ โปรแกรมที่สามารถนำรูปที่ถ่ายไว้ หรือรูปในแกลลอรี่มาตกแต่งให้สวยงามในสไตล์ที่เราต้องการด้วยฟิลเตอร์ (Filter) และเครื่องมือที่มีอยู่ใน Instagram ซึ่งมีอยู่หลายรูปแบบให้เลือก แล้วนำรูปภาพที่ตกแต่งนั้นไปแชร์ให้เพื่อนๆ ใน Social Network ได้ดู

และในทางกลับกันเราก็สามารถเปิดดู แสดงความชื่นชอบ (Likes) และแสดงความคิดเห็น (Comments) ในรูปที่เพื่อนๆ ของเราแชร์ไว้ได้ด้วยเช่นเดียวกัน

จุดเด่นที่ทำให้ Instagram ได้รับความนิยมอย่างสูงตลอดระยะเวลาที่ผ่านมา คือ ใช้งานง่าย สะดวกรวดเร็ว มีผู้ใช้งานร่วมกันเยอะ (เพื่อนๆ ใช้กันเยอะ) มีอินเทอร์

# data[].attributes.attachment_link.description
Create an account or log in to Instagram - Share what you’re into with the people who get you.

# data[].attributes.body
เพลง: ทำไมต้องรักเธอ

ศิลปิน: อุ๋ย BUDDHA BLESS Feat. คริส หอวัง

เป็นเพลงที่เป็นไวรัลใน TikTok กลายเป็นเพลงที่รู้จักันอย่างแพร่หลายในปัจจุบัน และเป็นเพลงที่น่ารักและคลั่งรักมากๆ

# data[].attributes.attachment_link.title
ทำไมต้องรักเธอ Feat. คริส หอวัง, อุ๋ย (Official Instrumental) คาราโอเกะ

# data[].attributes.headline
วิธีทำแกงเขียวหวาน

# data[].attributes.subject
วิธีทำแกงเขียวหวาน

# data[].attributes.body
แกงเขียวหวาน เป็นอาหารไทยประเภทแกง ที่สามารถใช้เนื้อทำได้หลายอย่าง เช่น ไก่ หมู ปลา นิยมรับประทานกับข้าวสวยหรือขนมจีน

# data[].attributes.attachment_link.title
วิธีทำแกงเขียวหวาน

# data[].attributes.headline
สถาที่ท่องเที่ยวในจังหวัดอุดรธานี

# data[].attributes.subject
สถาที่ท่องเที่ยวในจังหวัดอุดรธานี

# data[].attributes.body
อุดรธานี เมืองดอกบัวงาม โดดเด่นด้วยเทศกาลทุ่งดอกบัวแดง ที่บานอวดโฉมสะพรั่งทั่วหนองน้ำในทุกปี ขึ้นชื่อในเรื่องของสถานที่ศักดิ์สิทธิ์อย่างคำชะโนด ที่ทำให้ผู้คนทั่วสารทิศ ต่างหลั่งไหลเข้ามาเพื่อได้ขอพรองค์พญานาค  รวมทั้งวัดป่าภูก้อนที่ตั้งโดดเด่นบนยอดเขา อีกหนึ่งสถานี่ขึ้นชื่อ ที่ไม่ควรพลาด แต่อุดรไม่ได้มีที่เที่ยวสวย เพียงเท่านี้ แต่ยังมากไปด้วยสถานที่ทางประวัติศาสตร์และธรรมชาติ ที่รอให้เราได้มาเปิดใจสัมผัส แบบม่วนหลายๆ กันไปเลย

# data[].attributes.attachment_link.provider_name
ไปด้วยกันท่องเที่ยว

# data[].attributes.attachment_link.readable_text
อุดรธานี เมืองดอกบัวงาม โดดเด่นด้วยเทศกาลทุ่งดอกบัวแดง ที่บานอวดโฉมสะพรั่งทั่วหนองน้ำในทุกปี ขึ้นชื่อในเรื่องของสถานที่ศักดิ์สิทธิ์อย่างคำชะโนด ที่ทำให้ผู้คนทั่วสารทิศ ต่างหลั่งไหลเข้ามาเพื่อได้ขอพรองค์พญานาค รวมทั้งวัดป่าภูก้อนที่ตั้งโดดเด่นบนยอดเขา อีกหนึ่งสถานี่ขึ้นชื่อ ที่ไม่ควรพลาด แต่อุดรไม่ได้มีที่เที่ยวสวย เพียงเท่านี้ แต่ยังมากไปด้วยสถานที่ทางประวัติศาสตร์และธรรมชาติ ที่รอให้เราได้มาเปิดใจสัมผัส แบบม่วนหลายๆ กันไปเลย

ทะเลบัวแดง

อยู่ในบึงน้ำจืด บึงหนองหาน แหล่งน้ำธรรมชาติที่อุดมสมบูรณ์ไป ด้วย พันธุ์ปลา พันธุ์นก และพืชน้ำ จำนวนมาก โดยดอกบัวจะออกดอกมีปริมาณมากที่สุดในช่วงเดือนธันวาคม - กุมภาพันธ์ ดอกบัวจะบานในช่วงเช้าตรู่จนถึงเวลาประมาณ 11.00 น. นักท่องเที่ยวจะมองเห็น ดอกบัวแดง บานเต็มท้องน้ำ หนองหานสุดลูกหูลูกตางดงาม อย่างหาที่เปรียบไม่ได้ จึงเป็นที่มาของคำว่า ทะเลบัวแดง ซึ่งในทุกปี นักท่องเที่ยว สามารถความงดงามของทะเลบัวแดง หนองหานกุมภวาปี ได้ตั้งแต่วันที่ 1 เดือนธันวาคม จนถึงสิ้นเดือนกุมภาพันธ์ ของทุกปี
ชมภาพและข้อมูลเพิ่มเติม คลิ๊ก ทะเลบัวแดง
อำเภอเมือง

พิพิธภัณฑ์เมืองอุดร

พิพิธภัณฑ์เมืองอุดรธานี กับรูปแบบการเล่าเรื่องและนำเสนอด้วยเทคโนโลยีที่ทันสมัยน่าสนใจ ภายใต้รูปแบบอาคารเก่าแก่ที่จะทำให้เราลืมภาพของการเที่ยวพิพิธภัณฑ์ประจำจังหวัดในแบบเดิม พิพิธภัณฑ์เมืองอุดรธานี จัดตั้งขึ้นในอาคารราชินูทิศ ซึ่งเป็นอาคารเก่าแก่ที่สร้างขึ้นในสมัยรัชการที่ 6 ตั้งอยู่ในเมืองอุดรธานี ใกล้กับหนองประจักษ์ โดยจัดแสดงเรื่องราวต่างๆเกี่ยวกับจังหวัดอุดรธานีนับตั้งแต่ประวัติศาสตร์ โบราณคดี ธรรมชาติวิทยา ธรณีวิทยา ประวัติศาสตร์ท้องถิ่น และศิลปวัฒนธรรม รวมถึงพระประวัติและพระเกียรติคุณของกรมหลวงประจักษ์ศิลปาคมผู้ก่อตั้งเมืองอุดรธานี
ชมภาพและข้อมูลเพิ่มเติม คลิ๊ก พิพิธภัณฑ์เมืองอุดร
สวนสาธารณะหนองประจักษ์

สวนสาธารณะหนองประจักษ์ ตั้งอยู่ในเขตเทศบาลเมืองอุดรธานี เป็นสวนสาธารณะที่อยู่ใจกลางเมืองฯ มีพื้นที่และบริเวณกว้างขวางหลายไร่ มีลักษณะเป็นหนองน้ำขนาดใหญ่ที่ตั้งอยู่ใจกลางเมือง รายล้อมด้วยต้นไม้และมองเห็นสถานที่ท่องเที่ยวสำคัญของเมืองอุดรตั้งอยู่ขนาบข้าง ไฮไลท์ที่น่าสนใจที่ทำให้หนองประจักษ์ได้รับความสนใจจากนักท่องเที่ยว คือ ตุ๊กตาเป็ดยางสีเหลือง ที่ลอยโดดเด่นอยู่กลางน้ำกลายเป็นสัญลักษณ์ของหนองประจักษ์ ที่มาถึงอุดรแล้วต้องแวะมาถ่ายรูปกับเจ้าเป็ดน้อย นอกจากนี้บริเวณหนองประจักษ์ยังมีหลายจุดให้เก็บภาพสวย ทั้ง สะพานแขวน และสัญลักษณ์เครื่องปั้นดินเผาบ้านเชียง ศาลเทพารักษ์ ศาลศักดิ์สิทธิ์คู่บ้านคู่เมือง ซึ่งเมื่อเดินทางมาถึงแล้วก็ไม่พลาดที่จะเข้าไปสักการะและกราบไหว้ ขอโชคลาภ
ชมภาพและข้อมูลเพิ่มเติม คลิ๊ก สวนสาธารณะหนองประจักษ์
ศุนย์วัฒนธรรมไทยจีน ศาลปู่ย่า

ศูนย์วัฒนธรรมไทย-จีน ตั้งอยู่ใจกลางเมืองอุดรธานี บริเวณเดียวกันกับศาลเจ้าปู่ย่า สถานที่ตกแต่งโดยจำลองบรรยากาศแบบจีน เหมือนยกเมืองจีนมาไว้ใจกลางอุดร โดยสร้างขึ้นเพื่อเชิดชูองค์เจ้าปู่เจ้าย่า ที่เป็นที่เคารพและศรัทธาของชาวอุดรธานีและจังหวัดใกล้เคียง อีกทั้งเป็นแหล่งในการสืบสานวัฒนธรรม ประเพณีอันดีงามของชาวจีนที่อพยพจากประเทศจีนมาพึ่งพระบรมโพธิสมภารในจังหวัดอุดรธานี เป็นสถานที่สงบ เย็นสบาย เเละสวยงามมาก
ชมภาพและข้อมูลเพิ่มเติม คลิ๊ก ศูนย์วัฒนธรรมไทยจีน ศาลปู่ย่า
สวนสิทธิกร บ้านห้วยสำราญ

สวนสิทธิกร ตั้งอยู่ในอำเภอเมืองอุดรธานี ที่นี่มีทั้ง ดาวเรือง คัตเตอร์ขาว เบญจมาศ ให้ได้ถ่ายภาพพร้อมพรอพเก๋ๆมากมาย ใครอยู่ในโซนภาคอีสานหรือไปเที่ยวอุดร หนองคาย แว่บมาชมสวนดอกไม้ที่นี่สักหน่อย รับรองฟินไม่แพ้กัน โดยสวนดอกไม้จะเริ่มบานให้ชมในช่วงเดือนมกราคม - มีนาคม
ชมภาพและข้อมูลเพิ่มเติม คลิ๊ก สวนสิทธิกร บ้านห้วยสำราญ
วัดโพธิสมภรณ์

วัดโพธิสมภรณ์ เป็นวัดที่มีความสำคัญมากของจังหวัดอุดรธานี เริ่มสร้างเมื่อ พ.ศ. 2499 ในสมัยรัตนโกสินทร์ พระบาทสมเด็จพระเจ้าอยู่หัวฯ ได้โปรดเกล้าฯ พระราชทานพระบรมราชานุญาต ให้ วัดโพธิสมภรณ์ เป็น พระอารามหลวงชั้นตรี ชนิดสามัญ ปลายรัชกาลที่ 5 ภายในวัดยังมีสถานที่ น่าสนใจต่างๆ อาทิ เช่น พระบรมธาคุธรรมเจดีย์ พระเจดีย์พิพิธภัณธ์ ศาลามงคลธรรม

เขื่อนห้วยหลวง

เขื่อนห้วยหลวง เป็นอ่างเก็บน้ำขนาดใหญ่เพือการเกษตร การประมงและการจ่ายน้ำเพื่อผลิตปะปา อยู่ในความรับผิดชอบกรมชลประทาน กระทรวงเกษตรและสหกรณ์ เป็นสถานที่ท่องเที่ยวที่มีภูมิประเทศที่สวยงาม และเหมาะสำหรับนั่งชมทิวทัศน์ และภายในอ่างเก็บน้ำมีพระตำหนักที่ประทับของสมเด็จพระศรีนครินทราบรมราชชนนี ซึ่งพระองค์ท่านเคยเสด็จประทับเกือบ

วัดป่าภูก้อน

วัดป่าภูก้อน จะเป็นสถานที่ที่สงบเหมาะแก่การบำเพ็ญภาวนาของพระสายกรรมฐาน มีพระวิหารที่สวยงามสะดุดตา โดยพระวิหารมีลักษณะเป็นสถาปัตยกรรมไทยประยุกต์สมัยรัตนโกสินทร์ ภายในถูกตกแต่งอย่างวิจิตรตระการตา แฝงไปด้วยเรื่องราวคำสอนของพระพุทธเจ้า ภายในวัดมีพระบรมสารีริกธาตุบรรจุ ในพระเกศพระร่วงโรจน์ศรีบูรพา ซึ่งเป็นประธานประดิษฐานหน้าองค์พระปฐมรัตนบูรพาจารย์มหาเจดีย์ มีพระพุทธไสยาสน์โลกนาถศาสดามหามุนี พระพุทธไสยาสน์หินอ่อนสีขาว ความยาว 20 เมตร สร้างด้วยหินอ่อนจากประเทศอิตาลี ที่นำมาเรียงซ้อนกันถึง 42 ก้อน ซึ่งเป็นหินขาวอ่อนที่มีความสวยงามและทนทานมากที่สุด ใช้ระยะเวลาในการสร้างถึง 6 ปี
ชมภาพและข้อมูลเพิ่มเติม คลิ๊ก วัดป่าภูก้อน
คีรีวงกต

หมู่บ้านคีรีวงกต เปิดเป็นหมู่บ้านแหล่งท่องเที่ยวเชิงนิเวศ เพื่อต้อนรับนักท่องเที่ยวโดยสมาชิกของชุมชนร่วมมือกับบริหารจัดการท่องเที่ยวภายในชุมชน มีบริการที่พักให้เลือกในแบบพักกับเจ้าของบ้าน และกางเต็นท์ รวมทั้งบริการนำเที่ยวแหล่งท่องเที่ยวในหมู่บ้าน ชมธรรมชาติที่ล้อมรอบด้วยทิวเขาและม่านหมอก พร้อมรับรุ่งอรุณ พานั่งรถซิ่ง ชมธรรมชาติ ตามดูวิถีชีวิตชาวไร่ ชาวเขา ชมน้ำตกห้วยข้างพราย ทานข้าวป่า และเก็บภาพจากจุดวิวแม่น้ำโขงบนยอดเขา ชาวบ้านคีรีวงกตยังคงดำเนินชีวิตด้วยการประกอบอาชีพเกษตรตามวิถีเศรษฐกิจพอเพียง ดำเนินชีวิตในแบบเรียบง่าย และพร้อมต้อนรับผู้มาเยือนด้วยบรรยากาศที่เป็นมิตรและอบอุ่น
ราคาแพคเกจ โปรแกรมการท่องเที่ยว 2 วัน 1 คืน
2 ท่าน ท่านละ 1,500 บาท
3 ท่าน ท่านละ 1,400 บาท
4 ท่าน ท่านละ 1,300 บาท
5 ท่าน ท่านละ 1,200 บาท
6 ท่าน ท่านละ 1,100 บาท
7-9 ท่าน ท่านละ 1,000 บาท
10 ท่านขึ้นไป ท่านละ 900 บาท

ติดต่อสอบถามรายละเอียดได้ที่ ผู้ใหญ่นรินทร์ 0831479004

อุทยานแห่งชาตินายูง-น้ำโสม

อุทยานแห่งชาตินายูง-น้ำโสม เป็นพื้นที่รอยต่อ 3 จังหวัด ได้แก่ จังหวัดอุดรธานี เลย และหนองคาย แต่สถานที่ท่องเที่ยวที่น่าสนใจจะอยู่ในเขตพื้นที่ของจังหวัดอุดร โดยมีสถานที่ท่องเที่ยวที่น่าสนใจ คือ น้ำตกยูงทองและอุทยานแห่งชาติผาแดง โดยทางอุทยานได้จัดทำเส้นทางศึกษาธรรมชาติ น้ำตกยูงทอง เป็นทางเดินเท้าเพื่อศึกษาธรรมชาติที่อุทยานฯ จัดทำขึ้นเพื่อสื่อความหมายธรรมชาติแก่ผู้มาเยือน โดยได้จัดสื่อบรรยายลักษณะทางธรรมชาติตามเส้นทางเป็นระยะ ผ่านน้ำตกยูงทอง น้ำตกตาดน้อย จุดชมวิวผาแดง ระยะทางประมาณ 2 กิโลเมตร ค่าธ รรมเนียมการเข้าอุทยานแห่งชาติ สำหรับผู้ที่สนใจสามารถติดต่อโดยตรงได้ที่อุทยานฯ โทร 064 232 5406-7
อุโบสถดอกบัวกลางน้ำ วัดสันติวนาราม ชมภาพและข้อมูลเพิ่มเติม คลิ๊ก อุโบสถดอกบัวกลางน้ำ
ขอบคุณภาพจากเฟสบุค อุทยานแห่งชาตินายูง-น้ำโสม

https://www.facebook.com/Nayungnamsom/

อุโบสถดอกบัวกลางน้ำ ตั้งอยู่ที่ วัดสันติวนาราม พุทธอุทยานบ้านเชียง ใกล้กับแหล่งมรดกโลกชุมชนบ้านเชียง เป็นพระอุโบสถทรงดอกบัวสีขาวหนึ่งเดียวในประเทศไทย ที่ตั้งโดดเด่นกลางน้ำมีสะพานทางเดินเชื่อมไปยังพระอุโบสถ ส่วนภายในวิจิตรตระการตาด้วยภาพวาดฝาผนังที่บอกเล่าเรื่องราวพุทธประวัติ มีองค์พระประธานสีขาวโดดเด่นอยู่ภายในอุโบสถ บริเวณโดยรอบอุโบสถยังโอบล้อมไปด้วยบึงน้ำขนาดใหญ่ ซึ่งมีปลาอาศัยอยู่เป็นจำนวนมาก สามารถทำทานด้วยการให้อาหารปลาได้อีกด้วย

ชุมชนบ้านเชียง
ชมภาพและข้อมูลเพิ่มเติม คลิ๊ก คำชะโนด
ชุมชนเก่าแก่ที่ได้ชื่อว่าเป็นแหล่งมรดกโลก มีถนนคนเดินซึ่งมีร้านจำหน่ายและแหล่งขายของฝากสินค้าโอทอป เปิดให้บริการทุกวัน ตั้งแต่เวลา 08.00-16.30 น. สินค้าที่มีความโดดเด่น คงไม่พ้น เครื่องปั้นดินเผาบ้านเชียง ที่มีเอกลักษณ์และลวดลายสวยงาม ผ้าทอบ้านเชียง เป็นผ้าทอพื้นเมืองที่เป็นมรดกตกทอดกันมายาวนาน ซึ่งร้านค้าจะตั้งอยู่เรียงรายริมถนนสามารถเดินเลือกช้อปได้ตามความพึงพอใจ

คำชะโนด

คำชะโนด หรือ หรือ วังนาคินทร์คำชะโนด ตั้งอยู่ในพื้นที่ 3 ตำบล คือ ตำบลวังทอง ตำบลบ้านม่วง และตำบลบ้านจันทร์ ใน อำเภอบ้านดุง จังหวัดอุดรธานี เชื่อว่าเป็นสถานที่ศักดิ์สิทธิ์ดินแดนลี้ลับของพญานาค เป็นที่เคารพยำเกรงและศรัทธาของคนในจังหวัดอุดรธานีและอีสานตอนบน คำชะโนดมีลักษณะเป็น เกาะลอยน้ำ ที่เต็มไปด้วยต้นชะโนด ป่าคำชะโนดเป็นสถานที่ปรากฏในตำนานพื้นบ้าน เชื่อว่าเป็นที่สิงสถิตของพญานาคปู่ศรีสุทโธ ย่าศรีประทุมมา และสิ่งลี้ลับต่าง ๆ เกาะคำชะโนดไม่เคยจมน้ำ โดยมีความเชื่อที่ว่าเพราะมีพญานาคคอยปกปักรักษา

วัดภูทองเทพนิมิต
https://www.facebook.com/PHUFOILOM/
วัดภูทองเทพนิมิต ที่เป็นสถานที่ประดิษฐานของหลวงพ่อทันใจ องค์ใหญ่ที่สุดในโลก มหัศจรรย์แห่งศัทธาชาวพุทธ พระพุทธรูปใหญ่ประทับเด่นเป็นสง่าอยู่บนยอดเขา ตั้งอยู่ในจังหวัดอุดรธานี แม้มองจากพื้นดินก็แลเห็นเป็นพระพุทธรูปองค์ใหญ่อยู่บนยอดเขา มองจากเครื่องบินก็สวยงามไม่แพ้กัน นามพระพุทธรูป "พระพุทธชัยมงคลมหาชนอภิปูชนีย์ " หรือ "หลวงพ่อทันใจ" ปางมารวิชัย ขนาดหน้าตัก 12 เมตร องค์พระสูง 17 เมตร รวมฐานพระพุทธรูปสูง 22 เมตร

ภูฝอยลม

ภูฝอยลม ตั้งอยู่บนเทือกเขาภูพานน้อย เป็นแหล่งท่องเที่ยวที่ได้รับความนิยมเป็นอย่างยิ่งในช่วงหน้าหนาว โดยเฉพาะช่วงปลายปี ซึ่งเป็นช่วงที่ดอกไม้พากันเบ่งบานอวดสีสันสดใสท่ามกลางอากาศเย็นสบาย มีจุดชมวิวที่จะทำให้สามารถมองเห็นวิวพื้นล่างซึ่งเป็นช่วงที่ดอกไม้พากันเบ่งบานอวดสีสันสดใสท่ามกลางอากาศเย็นสบาย หรือ บรรยากาศทะเลหมอกได้แบบสุดลูกหูลูกตา นอกจากนี้ที่นี่ยังจัดตั้งเป็นแหล่งท่องเที่ยวเชิงนิเวศเพื่ออนุรักษ์ธรรมชาติและให้เป็นที่ทัศนศึกษาของประชาชนนับเป็นอีก 1 ที่เที่ยวทางธรรมชาติที่ได้รับความนิยมมากเป็นอันดับต้นๆของอุดรธานี

อนุสรณ์สถานโฮจิมินห์
อำเภอบ้านผือ
อนุสรณ์สถานประธานโฮจิมินห์เปิดอย่างเป็นทางการเมื่อวันที่ 19 พฤษภาคม พ.ศ. 2559 เป็นหมู่บ้านที่มีความสำคัญทางประวัติศาสตร์เพราะในอดีตประธานโฮจิมินห์ หรือที่คนละแวกนี้เรียกกันว่า บ๊ากโฮ (ภาษาเวียดนาม) หรือ ลุงโฮ ท่านเคยมาสร้างบ้านอาศัยอยู่ที่นี่ เพื่อหาแนวร่วมกลับไปกอบกู้เอกราชให้กับประเทศเวียดนามเมื่อประมาณ 90 ปีก่อน ภายในอาคารมีการจัดแสดงรูปปั้นเคารพของประธานโฮจิมินห์เพื่อให้ผู้คนเข้าไปกราบไหว้ ส่วนอีกอาคารหนึ่งจะมีหุ่นขี้ผึ้งจำลองเมื่อตอนสมัยที่ท่านอพยพมาพำนักอยู่ที่หมู่บ้านนาจอก เป็นหุ่นจำลองการนั่งประชุมกับชาวบ้านซึ่งชาวบ้านที่นี่ก็อพยพมาสร้างบ้านตั้งถิ่นฐานเช่นกัน มีบ้านจำลองที่ลุงโฮได้สร้างไว้เพื่ออยู่อาศัย อีกทั้งยังมีเรื่องราวประวัติศาสตร์สำคัญ ๆ ให้ชมภายในอาคาร

เปิดทำการทุกวัน ตั้งแต่ 08.00 - 17.00 น.

โทรศัพท์ : 081 768 6135 หรือ 088 036 6218
คลิ๊ก 15 คาเฟ่อุดรธานี คลิ๊ก 1 วันม่วนอุดร กับ 9 จุด กิน เที่ยว สุดฮอต คลิ๊ก 25 ที่พักอุดร ดีไซน์สวย ราคาโดนใจ
อุทยานประวัติศาสตร์ภูพระบาท

อุทยานประวัติศาสตร์ภูพระบาท ตั้งอยู่บริเวณเชิงเขาภูพาน ครอบคลุมพื้นที่ 3,430 ไร่ ในเขตบ้านติ้ว ตำบลเมืองพาน อุทยานประวัติศาสตร์ภูพระบาท เป็นอุยานที่แสดงถึงอารายธรรมของมนุษย์และการเปลี่ยนแปลงของสภาพภูมิประเทศ ซึ่งมีโครงสร้างส่วนใหญ่ เป็นหินทรายที่ถูกขัดเกลาจากขบวนการกัดกร่อนทางธรรมชาติ เป็นเพิงหินที่มีลักษณะแปลกตา เป็นแหล่งรวมภาพเขียนสีที่ใหญ่สุดในประเทศ แหล่งศึกษาประวัติศาสตร์ทางโบราณคดีและธรณีวิทยา มี พระพุทธบาทบัวบก มีลักษณะเป็นรอยพระบาทสลักลึกลงไปในพื้นดิน ลึกประมาณ 25 เซนติเมตร ใจกลางพระบาทสลักเป็นรูปดอกบัวกลีบแหลมนูนขึ้นมาอย่างเห็นได้ชัด และเนื้องจากพระพุทธบาทแห่งนี้อยู่ใกล้กับหินธรรมชาติรูปร่างคล้ายเต่า จึ้งได้ชื่อว่า "พระพุทธบานหลังเต่า"

บทความท่องเที่ยวอุดร

Tags : ที่เที่ยวอุดร, สถานที่ท่องเที่ยวอุดรธานี, อุดรธานี

บทความที่เกี่ยวข้อง

# data[].attributes.attachment_link.title
16 ที่เที่ยวอุดร ม่วนหลายๆ

# data[].attributes.attachment_link.description
อุดรธานี เมืองดอกบัวงาม โดดเด่นด้วยเทศกาลทุ่งดอกบัวแดง ที่บานอวดโฉมสะพรั่งทั่วหนองน้ำในทุกปี ขึ้นชื่อในเรื่องของสถานที่ศักดิ์สิทธิ์อย่างคำชะโนด ที่ทำให้ผู้คนทั่วสารทิศ ต่างหลั่งไหลเข้ามาเพื่อได้ขอพรองค์พญานาค รวมทั้งวัดป่าภูก้อนที่ตั้งโดดเด่นบนยอดเขา อีกหนึ่งสถานี่ขึ้นชื่อ ที่ไม่ควรพลาด แต่อุดรไม่ได้มีที่เที่ยวสวย เพียงเท่านี้ แต่ยังมากไปด้วยสถานที่ทางประวัติศาสตร์และธรรมชาติ ที่รอให้เราได้มาเปิดใจสัมผัส แบบม่วนหลายๆ กันไปเลย อยู่ในบึงน้ำจืด บึงหนองหาน แหล่งน้ำธรรมชาติที่อุดมสมบูรณ์ไป ด้วย พันธุ์ปลา พันธุ์นก และพืชน้ำ จำนวนมาก โดยดอกบัวจะออกดอกมีปริมาณมากที่สุดในช่วงเดือนธันวาคม - กุมภาพันธ์ ดอกบัวจะบานในช่วงเช้าตรู่จนถึงเวลาประมาณ 11.00 น.